“Love (Ft. Marriage And Divorce) 3” Catat Rating Tertinggi, “Twenty Five, Twenty One” Kekal No. 1
Drama TV Chosun Love (ft. Marriage and Divorce) 3 terus menunjukkan peningkatan rating dengan episod terbaru berjaya mencapai tahap tertinggi untuk musim ini. Love (ft. Marriage and Divorce) 3  Menurut Nielsen Korea (via Soompi), drama hit itu telah memperoleh purata rating 8.4 peratus untuk episod terbaru, sekaligus mencipta rekod peribadi untuk Musim 3.  Sementara itu, drama tvN Twenty Five, Twenty One kekal kukuh dengan merekodkan rating tertinggi iaitu sebanyak 10.9 peratus untuk episod terbaru, meneruskan penguasaan tempat pertama dalam slot waktunya di semua saluran (termasuk rangkaian awam).  Drama JTBC, Forecasting Love and Weather mencatatkan sedikit penurunan dengan episod terbaru memperoleh rating 7.2 peratus, manakala rating drama MBC Tracer jatuh ke tahap 6.1 peratus untuk episod terbaru.  Episod terbaru drama KBS The King of Tears, Lee Bang Won mencatatkan peningkatan dengan rating 9.9 peratus, rating tertinggi sejak kembali bersiaran selepas berehat selama 6 minggu pada bulan lalu. The King of Tears, Lee Bang Won  Akhir sekali, drama KBS 2TV Young Lady and Gentlemen mengekalkan penguasaannya sebagai program paling ramai penonton pada hari Sabtu dengan rating 34.5 peratus. 